ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
পরীক্ষাগার, শিল্প ও বিপণন ক্ষেত্রে কৃষকদের এক বিশেষ ভূমিকার ওপর আলোকপাত করা হল দু’দিনের বিজ্ঞান তথা কৃষি-প্রযুক্তি সম্মেলনে
নয়াদিল্লি, ১৭ মার্চ, ২০২৩
মাত্র একদিন আগেই শেষ হল হরিয়ানার গুরুগ্রাম বিশ্ববিদ্যালয়ে আয়োজিত সায়েন্স কনক্লেভ অ্যান্ড অ্যাগ্রো-টেক এক্সপো, ২০২৩। দু’দিনের এই অনুষ্ঠানে সমাজের সকল স্তরের মানুষ বিশেষ উৎসাহ ও আগ্রহের সঙ্গেই অংশগ্রহণ করেন। শিক্ষাবিদ, বিজ্ঞানী, ছাত্রছাত্রী, কৃষক সমাজ, শিল্পোদ্যোগী তথা প্রযুক্তি উদ্ভাবকদের সক্রিয় অংশগ্রহণের মাধ্যমে সাফল্যের সঙ্গেই সমাপ্ত হল এই বিজ্ঞান সম্মেলন। সিএসআইআর-ন্যাশনাল ইনস্টিটিউট অফ সায়েন্স কমিউনিকেশন অ্যান্ড পলিসি রিসার্চ  তথা হরিয়ানার বিজ্ঞান ও প্রযুক্তি দপ্তর গুরুগ্রাম বিশ্ববিদ্যালয় কর্তৃপক্ষের আহ্বানে এই অনুষ্ঠানকে সফল করে তোলার কাজে কার্যকর ভূমিকা পালন করে। ‘উন্নত ভারত অভিযান’  এবং ‘বিজ্ঞান ভারতী’  এই কর্মসূচিতে অংশ নেয় ‘নলেজ পার্টনার’ হিসেবে। এ ধরনের সম্মেলন আয়োজনের লক্ষ্য ছিল সিএসআইআর প্রযুক্তির সঙ্গে কৃষক তথা ছাত্র সমাজের পরিচিত ঘটানো। দেশের গ্রামাঞ্চলে জীবিকার্জনের সুযোগ প্রসার এবং নিরন্তর উন্নয়নের লক্ষ্যকে সামনে রেখে সিএসআইআর তার প্রযুক্তিগত উদ্ভাবন প্রচেষ্টাকে বিশেষভাবে এগিয়ে নিয়ে যাওয়ার কাজে যুক্ত রয়েছে। আমন্ত্রিত বিশিষ্ট অতিথিরা এই উপলক্ষে এক বিশেষ প্রদর্শনীরও উদ্বোধন করেন।
ভারত সরকারের ডিএসআইআর-এর সচিব তথা সিএসআইআর-এর অধিকর্তা ডঃ এন কালাইসেলভি সম্মেলনের উদ্বোধনী পর্বে প্রধান অতিথির আসন অলঙ্কৃত করেন। সম্মানিত অতিথি হিসেবে উপস্থিত ছিলেন হরিয়ানার স্টেট কাউন্সিল অফ হায়ার এডুকেশন-এর ভাইস চেয়ারম্যান ডঃ কৈলাশ চন্দ্র শর্মা, নয়াদিল্লির সিএসআইআর-এনআইএসসিপিআর-এর নির্দেশক অধ্যাপক রঞ্জনা আগরওয়াল এবং গুরুগ্রাম বিশ্ববিদ্যালয়ের উপাচার্য তথা প্রোগ্রাম চেয়ারম্যান অধ্যাপক দীনেশ কুমার।
ডঃ কালাইসেলভি সমাবেশে প্রদত্ত এক ভাষণে বলেন যে পরীক্ষাগার, শিল্প ও বিপণন সংক্রান্ত কর্মপ্রচেষ্টায় দেশের কৃষক সমাজের ভূমিকা খুবই গুরুত্বপূর্ণ। সাধারণ মানুষের স্বার্থে প্রযুক্তির ব্যবহার ও গবেষণা প্রচেষ্টাকে আরও এগিয়ে নিয়ে যাওয়ার সপক্ষে বক্তব্য রাখেন তিনি। এই ধরনের সম্মেলন ও প্রদর্শনীতে কৃষকদের যুক্ত করার তিনি ভূয়সী প্রশংসা করেন। ডঃ কালাইসেলভি আরও বলেন যে সিএসআইআর-এর সবক’টি গবেষণাগারেই ভালোরকম পরীক্ষানিরীক্ষা চলছে। অনুষ্ঠানে উপস্থিত ছাত্রছাত্রীদের তিনি উদ্বুদ্ধ করেন আমন্ত্রিত বিজ্ঞানীদের সঙ্গে আলাপচারিতার জন্য।
গুরুগ্রাম বিশ্ববিদ্যালয়ের উপাচার্য অধ্যাপক দীনেশ কুমার তাঁর ভাষণে বলেন, বিজ্ঞান ও প্রযুক্তির সঙ্গে আরও ভালোভাবে সড়গড় হয়ে ওঠার ক্ষেত্রে এই সম্মেলন হল এক মঞ্চবিশেষ।
বিজ্ঞান ভারতীর মেন্টর ডঃ শঙ্কররাও তত্ত্বওয়ারি এবং হরিয়ানা স্টেট কাউন্সিল অফ হায়ার এডুকেশন-এর ভাইস চেয়ারম্যান অধ্যাপক কৈলাশ চন্দ্র শর্মাও সম্মেলনে বক্তব্য রাখেন।
সম্মেলনের সমাপ্তি পর্বে গত ১৬ মার্চ স্টার্ট-আপ ওড়িশার একজিকিউটিভ চেয়ারম্যান ডঃ ওঙ্কার রাই এবং কেন্দ্রীয় আয়ুষ মন্ত্রকের সিসিআরইউএম-এর মহানির্দেশক অধ্যাপক অসীম আলি খান উপস্থিত ছিলেন। দু’দিনের এই কর্মসূচিতে এক হাজারেরও বেশি বিজ্ঞানী, শিক্ষাবিদ এবং স্কুল-কলেজের ছাত্রছাত্রীরা অংশগ্রহণ করেন।
PG/SKD/DM
(Visitor Counter : 39
অর্থমন্ত্রক
আয়কর দপ্তর মুম্বাই ও দেশের অন্যান্য অঞ্চলে অভিযান চালিয়েছে
নয়াদিল্লি, ১৮ সেপ্টেম্বর, ২০২১
আয়কর দপ্তর মুম্বাইয়ে এক বিশিষ্ট অভিনেতার বাড়ি ও কার্যালয় মিলিয়ে একাধিক জায়গায় অভিযান চালিয়েছে। একইসঙ্গে, লক্ষ্ণৌ-ভিত্তিক একটি পরিকাঠামো উন্নয়ন সংস্থার কার্যালয়েও অভিযান চালানো হয়েছে। দপ্তর মুম্বাই, লক্ষ্ণৌ মিলিয়ে মোট ২৮টি কার্যালয় ও বাড়িতে এই অভিযান চালায়।
মুম্বাইয়ে ওই অভিনেতা ও তাঁর সহযোগীদের বাড়ি ও কার্যালয়ে অভিযান চালানোর সময় আয়কর দপ্তর কর ফাঁকি সম্পর্কিত একাধিক অপরাধমূলক প্রমাণ পেয়েছে। ওই অভিনেতার উদ্দেশ্যই ছিল হিসাব বহির্ভূত আয় ভুয়ো সংস্থার কাছ থেকে ঋণ হিসেবে নেওয়া হয়েছে দেখানো। এখনও পর্যন্ত তদন্তে জানা গেছে ২০টি এরকম ভুয়ো সংস্থার কাছ থেকে ওই অভিনেতা ঋণ সংগ্রহ করেছিলেন। সংস্থাগুলি এটাও স্বীকার করেছে যে নগদের পরিবর্তে চেকের মাধ্যমে অভিনেতাকে ঋণ দেওয়া হয়েছিল। প্রমাণ পাওয়া গেছে, ঋণের নথিপত্রও সব ভুয়ো বা জাল। আসলে কর ফাঁকি দিতেই এই ধরনের জাল কাগজপত্র বানানো হয়েছিল। তদন্তে আরও জানা গেছে যে, ভুয়ো সংস্থাগুলির কাছ থেকে ঋণ হিসেবে পাওয়া অর্থ বিভিন্ন ক্ষেত্রে বিনিয়োগ ও সম্পত্তি সংগ্রহে খরচ করা হয়েছে। এইভাবে এখনও পর্যন্ত প্রায় ২০ কোটি টাকার বেশি কর ফাঁকি দেওয়া হয়েছে বলে হিসেব মিলেছে।
উল্লেখ করা যেতে পারে, মুম্বাইয়ের এই প্রতিষ্ঠিত অভিনেতার যে দাতব্য সংস্থা রয়েছে, সেটি গত ১ এপ্রিল থেকে আজ পর্যন্ত ১৮ কোটি ৯৪ লক্ষ টাকা অনুদান হিসেবে পেয়েছে। এর মধ্যে বিভিন্ন ত্রাণ সেবামূলক কাজে প্রায় ১ কোটি ৯০ লক্ষ টাকা খরচ করা হয়েছে। বাকি ১৭ লক্ষ টাকা ওই সংস্থার নামে ব্যাঙ্ক অ্যাকাউন্টে আজ পর্যন্ত জমা হয়ে আছে। আরও জানা গেছে, দাতব্য ওই সংস্থাটি বিভিন্ন বিদেশি অনুদানদাতার কাছ থেকে প্রায় ২ কোটি ১০ লক্ষ টাকার অনুদান পেয়েছে, কিন্তু এই অনুদান এফসিআরএ নিয়মনীতি মেনে গ্রহণ করা হয়নি।
লক্ষ্ণৌ-ভিত্তিক ওই পরিকাঠামো সংস্থার বিভিন্ন কার্যালয়ে আয়কর দপ্তর একসঙ্গে অভিযান চালায়। উল্লেখ করা যেতে পারে, মুম্বাইয়ের ওই প্রতিষ্ঠিত অভিনেতা যৌথ উদ্যোগে এই পরিকাঠামো সংস্থাটি গড়ে তুলেছিলেন। সংস্থাটি বিভিন্ন রিয়েল এস্টেট প্রকল্পে বিনিয়োগ করেছে বলে জানা গেছে। তদন্তে আরও উঠে এসেছে যে, এই সংস্থাটিও হিসাব বহির্ভূত পন্থা অবলম্বন করে কর ফাঁকি দিয়েছে। লক্ষ্ণৌ-ভিত্তিক ওই সংস্থাটি জয়পুরের আরও একটি পরিকাঠামো নির্মাণকারী সংস্থার সঙ্গে জাল কাগজপত্রের মাধ্যমে ১৭৫ কোটি টাকা লেনদেন করেছে। এর ফলে কত কোটি টাকা কর ফাঁকি দেওয়া হয়েছে তা নিরূপণের জন্য তদন্ত চলছে।
আয়কর দপ্তর মুম্বাই ও লক্ষ্ণৌতে অভিযান চালিয়ে ১ কোটি ৮০ লক্ষ টাকা নগদ বাজেয়াপ্ত করেছে এবং ১১টি লকার নিজেদের হেফাজতে নিয়েছে। এই বিষয়ে তদন্ত ও অনুসন্ধান চলছে।
CG/BD/DM/
(Visitor Counter : 150
প্রতিরক্ষামন্ত্রক
প্রতিরক্ষা মন্ত্রী ডিআরডিও ডেয়ার টু ড্রিম ২.০ এবং তরুণ বিজ্ঞানী পুরস্কার প্রদান করেছেন
নয়াদিল্লি, ৪ঠা অক্টোবর , ২০২১
প্রতিরক্ষা মন্ত্রী শ্রী রাজনাথ সিং নতুন দিল্লিতে আজ প্রতিরক্ষা গবেষণা ও উন্নয়ন সংস্থার ডেয়ার টু ড্রিম ২.০ প্রতিযোগিতায় বিজয়ীদের পুরস্কৃত করেছেন। ৪০ জনকে অনুষ্ঠানে পুরস্কৃত করা হয়। ব্যক্তিগত বিভাগে ২২ জন এবং নতুন উদ্যোগ বা স্টার্ট আপ সংস্থাগুলি থেকে ১৮টি পুরস্কার দেওয়া হয়েছে। মন্ত্রী উদ্ভাবকদের উৎসাহিত করতে ডেয়ার টু ড্রিম ৩.০ – এর সূচনাও করেছেন।
ভারতের শিক্ষাবিদ, ব্যক্তি-বিশেষ এবং স্টার্টআপ সংস্থাগুলিকে প্রতিরক্ষা ও বিমানবাহিনীর বিভিন্ন প্রযুক্তির বিষয়ে উৎসাহিত করার জন্য ডিআরডিও ডেয়ার টু ড্রিম প্রতিযোগিতার আয়োজন করে। টেকনোলজি ডেভেলপমেন্ট ফান্ড থেকে এই প্রতিযোগিতার বিজয়ীদের পুরস্কৃত করা হয়। মন্ত্রী ২০১৯ সালের ডিআরডিও তরুণ বিজ্ঞানী পুরস্কারও এই অনুষ্ঠানে প্রদান করেছেন। ৩৫ বছরের কম বয়সী বিজ্ঞানীরা তাঁদের গবেষণার জন্য এই পুরস্কার পেয়ে থাকেন। মন্ত্রী পুরস্কার বিজেতাদের অভিনন্দন জানিয়ে বলেন, নতুন কিছু করার মানসিকতা থেকে তরুণ প্রজন্ম বিভিন্ন গবেষণাধর্মী কাজ করেন। তাঁদের যুগান্তকারী গবেষণাগুলি উদ্ভাবন সহায়ক হয়। প্রতিরক্ষা মন্ত্রী বলেন, শক্তিশালী ও আত্মনির্ভর নতুন ভারত গড়তে সকলের সমন্বিত উদ্যোগের প্রয়োজন। ভারতের অভিজ্ঞতা ও সংস্কৃতি বহু প্রাচীণ। এদেশের মোট জনসংখ্যার ৬০ শতাংশই তরুণ প্রজন্মের। তিনি যুবসম্প্রদায়কে পারিপার্শ্বিক সবকিছু ভালোভাবে দেখতে, শিখতে ও নতুন নতুন উদ্ভাবনের পরামর্শ দেন।
বেসরকারি প্রতিষ্ঠানগুলির আত্মনির্ভর ভারত অভিযানে অংশগ্রহণ অত্যন্ত গুরুত্বপূর্ণ বলে উল্লেখ করে মন্ত্রী বলেন, প্রধানমন্ত্রী নরেন্দ্র মোদীর নেতৃত্বে সরকার বেশ কিছু উল্লেখযোগ্য পদক্ষেপ নিয়েছে। এর ফলে, দেশে বেসরকারি সংস্থাগুলি প্রতিরক্ষা ক্ষেত্রে অংশীদারিত্ব বাড়াচ্ছে। এ প্রসঙ্গে তিনি ২০২০-র প্রতিরক্ষা অধিগ্রহণ প্রক্রিয়ার উল্লেখ করেন। প্রতিরক্ষা ক্ষেত্রের আধুনিকীকরণ, প্রত্যক্ষ বিদেশি বিনিয়োগ বৃদ্ধি, ভারতে তৈরি প্রতিরক্ষা সামগ্রী ব্যবহারে উৎসাহদান সহ বিভিন্ন উদ্যোগের কথা বিস্তারিতভাবে শ্রী সিং জানিয়েছেন। ডিআরডিও-র আত্মনির্ভর ভারত অভিযানে গুরুত্বপূর্ণ ভূমিকার কথা উল্লেখ করে মন্ত্রী বলেন, সশস্ত্র বাহিনী দক্ষতা ও ক্ষমতা বৃদ্ধির সঙ্গে এই সংস্থার গুরুত্বপূর্ণ ভূমিকা রয়েছে। এ প্রসঙ্গে তিনি হাল্কা যুদ্ধ বিমান এমকে ওয়ান এ, অর্জুন ট্যাঙ্ক এবং মাঝারি পাল্লার ক্ষেপণাস্ত্রের সামরিক বাহিনীতে অন্তর্ভুক্তির প্রসঙ্গ উল্লেখ করেন। অনুষ্ঠানে ডিআরডিও উদ্ভাবিত তিনটি ব্যবস্থাপনা সামরিক বাহিনীর কাছে হস্তান্তরিত করা হয়। এগুলি হ’ল – এআরআইএনসি ৮১৮ ভিডিও প্রসেসিং অ্যান্ড স্যুইচিং মডিউল, সোনার পারফরম্যান্স মডেলিং সিস্টেম এবং বুন্ড ব্লাস্টিং ডিভাইস এমকে-২। ডিআরডিও-র নির্দেশকদের দু’দিনের কনক্লেভ আজ শেষ হয়েছে। অনুষ্ঠানে শিল্প সংস্থা ও শিক্ষা প্রতিষ্ঠানগুলির সঙ্গে একযোগে বিভিন্ন উদ্ভাবন ও গবেষণামূলক কাজের বিষয়ে আলোচনা করা হয়।
CG/CB/SB
(Visitor Counter : 240
বিজ্ঞানওপ্রযুক্তিমন্ত্রক
এআরসিআই ক্যান্সারের চিকিৎসার জন্য বিরল মৃত্তিকা থেকে চৌম্বকীয় উপাদান তৈরি করেছে
তেজস্ক্রিয় চিকিৎসা ব্যবস্থার সঙ্গে কম পার্শ্ব প্রতিক্রিয়ার এই পদ্ধতিতে দ্রুত চিকিৎসা করা যাবে
নতুন দিল্লি, ৭ জুন, ২০২০
বিজ্ঞান ও প্রযুক্তি দপ্তরের একটি স্বায়ত্বশাসিত গবেষণা ও উন্নয়ন  সংস্থা ইন্টারন্যাশনাল অ্যাডভান্সড রিসার্চ সেন্টার ফর পাউডার মেটালার্জি অ্যান্ড নিউ মেটেরিয়ালসের বিজ্ঞানীরা বিরল মৃত্তিকা থেকে চৌম্বকীয় উপাদান তৈরী করতে সমর্থ হয়েছেন যা ক্যান্সার চিকিৎসায় কার্যকরী হয়ে উঠবে। এআরসিআই-এ প্রস্তুত চৌম্বকীয় উপাদান , শ্রী চিত্র তিরুনাল ইন্সটিটিউট ফর মেডিকেল সায়েন্স অ্যান্ড টেকনোলজি  তে পরীক্ষা করা হয়েছে। জার্নাল অফ অ্যালোয়স অ্যান্ড কম্পাউন্ডস -এ এই সংক্রান্ত একটি গবেষণা পত্র প্রকাশিত হয়েছে।
চৌম্বকীয় পদার্থগুলির মানোন্নয়নে ম্যাগনেটিক হাইপারথারমিয়া চিকিৎসার উন্নতি হওয়া সম্ভব, এর ফলে কেমোথেরাপি চিকিৎসা পদ্ধতিতে যে পার্শ্ব প্রতিক্রিয়াগুলি সৃষ্টি হয় তা অনেকাংশে কমানো সম্ভব। উল্লেখ্য টিউমার কোষগুলি নষ্ট করতে হলে ৪০ ডিগ্রি থেকে ৪৫ ডিগ্রি তাপমাত্রা প্রয়োজন হয়। সাধারন ম্যাগনেটিক হাইপারথারমিয়া পদ্ধতি বা অতি ক্ষুদ্র ন্যানোপারটিকেলস পদ্ধতিতে তাপমাত্রা নিয়ন্ত্রণ করা যায় না, ফলে অসুস্থ কোষগুলির সঙ্গে অনেক সুস্থ কোষও নষ্ট হয়ে যায়, যা শরীরের পক্ষে ক্ষতিকর। এছাড়াও পার্শ্ব প্রতিক্রিয়া হিসেবে রক্তচাপও বেড়ে যায়।
ম্যাগনেট ক্যালোরিক মেটেরিয়াল বা চৌম্বকীয় উপাদানগুলি এই সমস্যা অনেক কমিয়ে দেয়। ম্যাগনেট ক্যালোরিক মেটেরিয়াল পদ্ধতিতে চৌম্বকীয় ক্ষেত্র প্রয়োগের সঙ্গে সঙ্গে তাপমাত্রা বাড়ে এবং চৌম্বকীয় ক্ষেত্র সরিয়ে নেবার সঙ্গে সঙ্গে তাপমাত্রা কমে যায়। অতিক্ষুদ্র চুম্বকীয় কণা অর্থাৎ ম্যাগনেট ন্যানো পারটিকেলস পদ্ধতিতে তা করা যায় না, কারন এখানে চৌম্বকীয় ক্ষেত্রটি সরিয়ে নেবার পরও তাপমাত্রা বৃদ্ধি নিয়ন্ত্রণ করা যায় না ౼সেটি বেড়ে যায় আর উপকারী কোষগুলিকেও নষ্ট করে ফেলে।
এআরসিআইয়ের বিজ্ঞানীরা পরীক্ষা নিরীক্ষার জন্য বিরল-মৃত্তিকার উপাদানকে বেছে নিয়েছেন কারণ এই উপকরণগুলি মানব দেহের সঙ্গে সামঞ্জস্যপূর্ণ। তাঁরা উপাদানগুলিকে ক্যান্সার কোষকে নষ্ট করার জন্য প্রয়োজনীয় তাপমাত্রা  -য় নিয়ে যান। এআরসিআই এবং এসসিটিআইএম এস টি সংস্থা একইসঙ্গে এই চিকিৎসা পদ্ধতি নিয়ে কাজ করে চলেছে।
তেজস্ক্রিয়তার মাধ্যমে চিকিৎসার সঙ্গে এই পদ্ধতির ব্যবহারে পার্শ্ব প্রতিক্রিয়া কমানোর পাশাপাশি চিকিৎসার সময়ও কমে যাবে।
আরও তথ্যের জন্য ডঃ এস কবিতা  সঙ্গে যোগাযোগ করা যেতে পারে।
প্রকাশের বিবরণ: এ এম তিশিন, ওয়াই আই স্পিচকিন, চৌম্বকীয় প্রভাব এবং এর প্রয়োগসমূহ। ব্রিস্টল, এমএ, ইউএসএ: আইওপি, , এস কবিতা, জি অনুশা, পি ভাট, ভি সুরেশ, আর বিজয়, কে সেথুপাথি, আর গোপালান, জার্নাল অফ অ্যালোয়স অ্যান্ড কম্পাউন্ডস ৮১৭  ১৫৩২৩২)
অথবা এই লিঙ্কে ক্লিক করতে পারেনঃ-
https://doi.org/10.1016/j.jallcom.2019.153232
(CG/TG
ভারী শিল্প মন্ত্রক
গাড়ি নির্মাণ শিল্পে মন্দা
নতুনদিল্লি, ২৬ নভেম্বর, ২০১৯
বিভিন্ন অর্থনীতিতে আবর্তনশীল মন্দা দেখা দিয়েছে। ২০১৯ এর এপ্ত্রিল-সেপ্টেম্বরে সব ধরণের গাড়ি বিক্রির পরিমাণ ছিল ১ কোটি ১৭ লক্ষ। আগের বছর এই সময়ে গাড়ি বিক্রির পরিমাণ ছিল ১ কোটি ৪১ লক্ষ। যাত্রীবাহী গাড়ির চাহিদা অবশ্য প্রতিবছর ০.৩ শতাংশ বৃদ্ধি পাচ্ছে। এই শিল্পে যুক্ত অস্থায়ী শ্রমিকদের বসিয়ে দেবার খবর পাওয়া যাচ্ছে। যদিও সরকারের কাছে কাজ হারানো সংক্রান্ত নির্দিষ্ট কোনো তথ্য নেই।
চাহিদা অনুসারে অর্থনীতিতে গতি আনতে নীতি প্রস্তুতকারক হিসেবে সরকার একটি প্যাকেজের মাধ্যমে সুসংহত ও ধারাবাহিক উদ্যোগ গ্রহণ করেছে। এর মধ্যে কয়েকটি হল
► কর্পোরেট করের পরিমাণ কমিয়ে ২২% করা।
► ইন্টিগ্রেটেড সার্কিট ইঞ্জিন ও বৈদ্যুতিক যানবাহনের নিবন্ধীকরণ ভবিষ্যতে বজায় রাখা
► বর্জন নীতি বিবেচনাধীন
► নতুন গাড়ির নিবন্ধীকরণের সময় প্রদেয় অর্থের অঙ্ক বৃদ্ধির প্রস্তাব ২০২০ সালের জুন মাস পর্যন্ত স্থগিত রাখা
► ৭০হাজার কোটি টাকা তহবিল গড়ার লক্ষ্যে রাষ্ট্রায়ত্ত ব্যাঙ্কগুলিকে অর্থপ্রদান
► গাড়ি কেনার জন্য সুদের হার রেপো রেটের সঙ্গে সংযুক্তিকরণ
২০১০-১১ থেকে ২০১৮-১৯ পর্যন্ত মোট অভ্যন্তরীণ উৎপাদনের হার ৬% থেকে ৭.২%-র মধ্যে রয়েছে। শিল্পের হিসেব অনুযায়ী যাত্রীবাহী গাড়ি বিক্রির ফলে মোট অভ্যন্তরীণ উৎপাদনের পরিমাণ ২.১% থেকে ২.৯% এর মধ্যে রয়েছে।
রাজ্যসভায় মঙ্গলবার এক প্রশ্নের লিখিত জবাবে ভারী শিল্প ও রাষ্ট্রায়ত্ত উদ্যোগ মন্ত্রী শ্রী প্রকাশ জাভরেকর এই তথ্য জানিয়েছেন।
(CG/CB
শ্রমওকর্মসংস্থানমন্ত্রক
ইপিএফও-র সর্বোচ্চ নীতি-নির্ধারক সংস্থা কেন্দ্রীয় অছি পরিষদের ২২৯তম বৈঠকে গৃহীত সিদ্ধান্ত
নয়াদিল্লি, ২০ নভেম্বর, ২০২১
কেন্দ্রীয় শ্রম ও কর্মসংস্থান মন্ত্রী শ্রী ভূপেন্দর যাদবের পৌরোহিত্যে ইপিএফও-র সর্বোচ্চ নীতি-নির্ধারক সংস্থা কেন্দ্রীয় অছি পরিষদের ২২৯তম বৈঠক অনুষ্ঠিত হয়। বৈঠকে বিভাগীয় প্রতিমন্ত্রী শ্রী রামেশ্বর তেলি, মন্ত্রকের সচিব শ্রী সুনীল বারথোয়াল এবং কেন্দ্রীয় ভবিষ্যনিধি তহবিল কমিশনার শ্রী মুখমীত এস ভাটিয়া উপস্থিত ছিলেন।
অছি পরিষদের বৈঠকে গৃহীত গুরুত্বপূর্ণ সিদ্ধান্তগুলির মধ্যে রয়েছে :
· পরিষদের চেয়ারম্যানের পক্ষ থেকে চারটি উপ-কমিটি গঠনের প্রস্তাব অনুমোদন করেছে। এর মধ্যে দুটি কমিটি হবে প্রতিষ্ঠান সম্পর্কিত বিষয় এবং সামাজিক সুরক্ষাবিধি রূপায়ণ সম্পর্কিত। এই কমিটি দুটির নেতৃত্বে থাকবেন বিভাগীয় প্রতিমন্ত্রী। বাকি দুটি কমিটি হবে ডিজিটাল সক্ষমতা বৃদ্ধি এবং পেনশন সম্পর্কিত বিষয় নিয়ে। এই দুই কমিটির নেতৃত্বে থাকবেন মন্ত্রকের সচিব।
· বৈঠকে ইপিএফও-র ২০২০-২১-এর কাজকর্ম পরিচালনা সম্পর্কিত ৬৮তম খসড়া বার্ষিক প্রতিবেদন অনুমোদিত হয়েছে। স্থির হয়েছে, কেন্দ্রীয় সরকার এই প্রতিবেদন সংসদে পেশ করবে।
· অছি পরিষদের বৈঠকে সি-ড্যাক উদ্ভাবিত তথ্যপ্রযুক্তি-ভিত্তিক কেন্দ্রীয় স্তরের ব্যবস্থার মানোন্নয়ন করা হবে। এছাড়াও, ইপিএফও-র সঙ্গে যুক্ত পরিষেবাদাতাদের যাবতীয় তথ্য কেন্দ্রীয় ডেটাবেসে পর্যায়ক্রমে অন্তর্ভুক্ত করা হবে। তথ্যপ্রযুক্তি-ভিত্তিক এই ব্যবস্থা পুরোদমে চালু হলে, এক সংস্থা ছেড়ে অন্য সংস্থায় কাজে যোগদানের পরে সেই কর্মচারীর পিএফ অ্যাকাউন্ট স্থানান্তণের প্রয়োজন পড়বে না।
· অছি পরিষদ ফিনান্স ইনভেস্টমেন্ট অ্যান্ড অডিট কমিটিকে বিনিয়োগের বিভিন্ন বিষয়ে আরও বেশি ক্ষমতা দেওয়ার সিদ্ধান্ত অনুমোদন করেছে।
এই বৈঠকে অছি পরিষদের চেয়ারম্যান ‘রেসপন্স টু কোভিড – ২.০’ শীর্ষক একটি ছোট পুস্তিকা প্রকাশ করেন। কোভিড-১৯ মহামারীর জটিল পরিস্থিতিতে ইপিএফও কিভাবে সমস্ত ব্যবস্থা পরিচালনা করেছে, সে সম্পর্কিত বিবরণ এই পুস্তিকায় রয়েছে। এটি দ্বিতীয় সংস্করণ। প্রথম সংস্করণটি অছি পরিষদের গত মার্চ মাসে শ্রীনগরে অনুষ্ঠিত ২২৮তম বৈঠকে প্রকাশিত হয়।
অছি পরিষদের চেয়ারম্যান ‘নির্বাহ’ শীর্ষক আরও একটি ছোট পুস্তিকা প্রকাশ করেন। এই পুস্তিকায় ইপিএফও-র কাজকর্ম ডিজিটাল পদ্ধতিতে পরিচালনার করার ক্ষেত্রে গত তিন বছরের তথ্য রয়েছে।
আজকের বৈঠকে কেন্দ্রীয় সরকার, রাজ্য সরকার ও ইপিএফও-র উচ্চপদস্থ আধিকারিক ও কর্মীরা উপস্থিত ছিলেন।
(CG/BD/DM/
রেলমন্ত্রক
দেশের ৮১৩টি গুরুত্বপূর্ণ রেল স্টেশনে আইপি ভিত্তিক ভিডিও নজরদারি ব্যবস্থা চালু হয়েছে
কলকাতা, ৬ জুলাই, ২০২১
ভারতীয় রেল এবং তার স্বায়ত্বশাসিত সংস্থা রেলটেল দেশজুড়ে ৮১৩টি গুরুত্বপূর্ণ শহরে আইপি ভিত্তিক ভিডিও নজরদারি ব্যবস্থা চালু করেছে। এরফলে যাত্রীদের বিশেষত মহিলা ও শিশুদের সুরক্ষা নিশ্চিত হবে। ৪৭টি আরও স্টেশনে এই কাজ শীঘ্রই শেষ হবে। রেলটেল এবং রেল আগামী মার্চ মাসের মধ্যে আরও ৭৫৬টি স্টেশনে এই নজরদারি ব্যবস্থা চালু করার পরিকল্পনা করেছে।
এ১, এ, বি, সি, ডি এবং ই শ্রেণীভুক্ত রেল স্টেশনগুলিতে ও ৫ হাজার স্টেশনে রেলটেল এই ব্যবস্থা কার্যকর করার দায়িত্ব নিয়েছে। ২০২০র ২৫ জুন বিভিন্ন স্টেশনে নজরদারির জন্য সিসিটিভি লাগানোর বিষয়ে ভারতীয় রেল ও রেলটেলের মধ্যে একটি চুক্তি স্বাক্ষরিত হয়। দেশীয় সংস্থাগুলিকে সাহায্য করতে, সিইআরটি-আইএন তালিকাভুক্ত সরকারি সংস্থাগুলিকে সুযোগ দিতে এবং ভারতের সঙ্গে স্থল সীমানা রয়েছে এরকম দেশের সংস্থাকে এই কাজের দায়িত্ব যাতে না দেওয়া হয় সেটি নিশ্চিত করতে ভারতীয় রেল প্রয়োজনীয় ব্যবস্থা নিয়েছে। এর ওপর ভিত্তি করে রেলটেল ৪৫৬টি স্টেশনে সিসিটিভি বসানোর জন্য মে মাসে ৪টি টেন্ডার ডাকে।
অপটিক্যাল ফাইবারের সাহায্যে এই সিসিটিভিগুলি শুধুমাত্র আরপিএফ-এর পোস্টেই ছবি পাঠাবেনা, রেলের ডিভিশনাল এবং জোনাল অফিসের সিসিটিভি নিয়ন্ত্রণ কক্ষেও নজরদারি চালানো যাবে।
মূলত ডোম, বুলেট, প্যান টিল্ট জুম এবং আল্ট্রা এইচডি-৪কে ౼এই চার ধরণের আইপি ক্যামেরা বসানো হচ্ছে। এর ফলে রেল চত্ত্বরে যথাযথভাবে নজরদারি চালানো যাবে। আরপিএফ আধিকারিকদের কাজকর্মে সুবিধা হবে। সিসিটিভি ক্যামেরার ফুটেজ ৩০ দিন পর্যন্ত সংরক্ষিত থাকবে।
কোভিড-১৯ মহামারীর কারণে যান চলাচল নিয়ন্ত্রণের জন্য এই কাজের নানা সরঞ্জাম পাওয়া যাচ্ছিল না। তার ফলে প্রকল্প রূপায়ণে কিছুটা সমস্যা হয়েছে। তবে পরিস্থিতি স্বাভাবিক হয়ে আসায় এখন দ্রুত কাজ চলছে।
CG/CB/NS
(Visitor Counter : 16
স্বাস্থ্যওপরিবারকল্যাণমন্ত্রক
কোভিড-১৯ এর নজরদারীরতে আইজিজি এলাইজা টেস্ট –এর মাধ্যমে অ্যান্টিবডি শনাক্ত করে আইসিএমআর-এনআইভি পুণের উদ্ভাবন রোগ নজরদারীর ক্ষেত্রে গুরুত্বপূর্ণ ভূমিকা পালন করবেঃ ডঃ হর্ষ বর্ধন
নতুন দিল্লি, ১০ই মে, ২০২০
ভারতীয় চিকিৎসা গবেষণা পরিষদ, ইন্ডিয়ান কাউন্সিল অফ মেডিক্যাল রিসার্চ – আইসিএমআর এবং পুণের ন্যাশনাল ইনস্টিটিউট অফ ভাইরোলজি , সম্পূর্ণ দেশীয় প্রযুক্তিতে কোভিড – ১৯ এর অ্যান্টিবডি শনাক্তকরণের জন্য আইজিজি এলাইজা টেস্ট – ‘কোভিড কবচ এলাইজা’-কে তৈরি করে, সেটি ব্যবহারের জন্য স্বীকৃতিও দিয়েছে।
বিশ্বের ২১৪টি দেশে কোভিড – ১৯ মহামারীতে ৩৮,৫৫,৭৮৮ জন সংক্রমিত হয়েছেন। মারা গেছেন, ২,৬৫,৮৬২-র বেশি। পৃথিবীর বিভিন্ন দেশ এই মহামারীকে প্রতিহত করতে নানা উদ্যোগ গ্রহণ করেছে। ভারতে কোভিড – ১৯ শনাক্তকরণের বেশিরভাগ উপাদান, বিদেশ থেকে আমদানি করতে হয়। আমাদের দেশের বিজ্ঞানীরা সেকারণে সার্স–কোভ–২ –কে শনাক্তকরণের জন্য দেশে কিট তৈরির চেষ্টা চালিয়ে যাচ্ছেন।
ভাইরাস বিদ্যার গবেষণার বিষয়ে আইসিএমআর – এনআইভি, দেশের শীর্ষ গবেষণাগার। ভারতে যাঁদের কোভিড – ১৯ সংক্রমণ হয়েছে, তাঁদের শরীরে সার্স–কোভ–২ ভাইরাসকে পৃথক করার কাজ চালিয়ে যাচ্ছেন এনআইভি-র বিজ্ঞানীরা। এই গবেষণারই অঙ্গ হিসেবে দেশীয় প্রযুক্তিতে শনাক্তকরণের কিট তৈরির উদ্যোগ নেওয়া হয়েছিল।
কোভিড – ১৯ শনাক্তকরণের জন্য রিয়েল টাইম পিসিআর যেমন গুরুত্বপূর্ণ, সেরকমই এই ভাইরাসে দেশে কত লোক সংক্রমিত হয়েছেন, সেবিষয়ে নজরদারি চালানোর ক্ষেত্রে অ্যান্টিবডি টেস্টও সমান গুরুত্বপূর্ণ।
আইসিএমআর – এনআইভি –র বিজ্ঞানীদের তৈরি আইজিজি এলাইজা টেস্টের কিট তৈরি এক্ষেত্রে যথেষ্ট তাৎপর্যপূর্ণ। ইতিমধ্যেই মুম্বাইয়ের ২টি জায়গায়, এই কিট ব্যবহার করা হয়েছে এবং তাতে যথাযথ ফলও পাওয়া গেছে। আড়াই ঘন্টায় এই কিট ৯০টি নমুনা পরীক্ষা করতে পারে। দেশের বাজারে দ্রুত পরীক্ষা করার জন্য যে কিট গুলি পাওয়া যাচ্ছে, তার সঙ্গে বিচার করলে বলা যায়, এনআইভি-র তৈরি কিটটি যথেষ্ট উচ্চসংবেদী।
কেন্দ্রীয় স্বাস্থ্য ও পরিবার কল্যাণ মন্ত্রী, ড. হর্ষ বর্ধন বলেছেন, কোভিড-১৯ এর নজরদারীতে আইজিজি এলাইজা টেস্ট –এর মাধ্যমে অ্যান্টিবডি শনাক্ত করে আইসিএমআর-এনআইভি পুণের এই উদ্ভাবন রোগ নজরদারীর ক্ষেত্রে গুরুত্বপূর্ণ ভূমিকা পালন করবে।
আইসিএমআর – এনআইভি, এলাইজা টেস্টটি উদ্ভাবন করে, সেটিকে ব্যাপক উৎপাদনের জন্য জাইডাস ক্যাডিলা কোম্পানিকে দায়িত্ব দিয়েছে। কোভিড কবচ এলাইজার বাণিজ্যিক উৎপাদন এই সংস্থাটি শুরু করে দিয়েছে। ‘মেক-ইন-ইন্ডিয়া’ উদ্যোগের যা একটি সার্থক উদাহরণ।
CG/CB/SFS
(Visitor Counter : 380
অসামরিকবিমানপরিবহণমন্ত্রক
দিল্লি-সিমলার মধ্যে সরাসরি বিমান চলাচলের সূচনা করলেন অসামরিক বিমান পরিবহণ প্রতিমন্রীমa জেনারেল  ডঃ ভি কে সিং
নয়াদিল্লি, ২৬ সেপ্টেম্বর, ২০২২
‘আরসিএস উড়ান’ কর্মসূচির আওতায় গাজিয়াবাদের হিন্দন বিমানবন্দর থেকে দিল্লি ও সিমলার মধ্যে সরাসরি বিমান চলাচলের সূচনা করলেন অসামরিক বিমান পরিবহণ প্রতিমন্রীসি জেনারেল  ডঃ ভি কে সিং এবং হিমাচল প্রদেশের মুখ্যমন্রীরি শ্রী জয়রাম ঠাকুর।
উদ্বোধনী অনুষ্ঠানে উপস্থিত ছিলেন অসামরিক বিমান পরিবহণ মন্র্খকের সচিব শ্রী রাজীব বনসল, অতিরিক্ত সচিব শ্রীমতী ঊষা পাড়ি, সাংসদ শ্রী সুরেশ কাশ্যপ, অ্যালায়েন্স এয়ারের সিইও শ্রী বিনীত সুদ সহ বিশিষ্ট ব্যক্তিবর্গ।
দিল্লি এবং হিমাচল প্রদেশের মধ্যে বিমান সংযোগ বাড়াতে অসামরিক বিমান পরিবহণ মন্র্্ক এবং অ্যালায়েন্স এয়ার দিল্লি-সিমলা-দিল্লি রুটে বিমান চলাচলের প্রস্তাব দেয়। ২০২২-এর ২৬ সেপ্টেম্বর থেকে প্রতিদিন এই রুটে বিমান চলাচল শুরু হয়। সম্পূর্ণ নতুন এটিআর৪২-৬০০ বিমানকে এই রুটে চালানো হবে।
২০১৭ সালে প্রধানমন্রী ্ শ্রী নরেন্র্ট মোদী প্রাথমিকভাবে অ্যালায়েন্স এয়ারের এই বিমান চলাচলের সূচনা করেছিলেন। ‘উড়ান’ কর্মসূচির আওতায় দু’বছরের বেশি তা চলার পর বিমানবন্দরের আধুনিকীকরণ ও উপযুক্ত বিমানের অভাবে তা বন্ধ হয়ে যায়। ইতিমধ্যে সিমলা বিমানবন্দরের আধুনিকীকরণের কাজ সম্পন্ন হয়েছে। শুধুমাত্র হিমাচল প্রদেশের বিমানবন্দরগুলির মধ্যে সংযোগের জন্যই অ্যালায়েন্স এয়ার এটিআর-৪২ বিমান চালাচ্ছে।
ভাষণে ডঃ সিং বলেন, এই বিমান সংযোগের ফলে জাতীয় রাজধানী অঞ্চল দিল্লি এবং সিমলার মানুষের সুবিধা হবে। সিমলা থেকে কুলু এবং সিমলা থেকে ধর্মশালার মধ্যে বিমান সংযোগ বাড়াতে মন্র্সক কাজ করছে। হিমাচল প্রদেশ রাজ্য সরকারকে তাদের সহযোগিতার জন্য তিনি ধন্যবাদ জানিয়েছেন।
হিমাচল প্রদেশের মুখ্যমন্রীজে শ্রী জয়রাম ঠাকুর এলাকার চাহিদার কথা মাথায় রেখে এটিআর বিমান সংযোগ দেওয়ায় অসামরিক বিমান পরিবহণ মন্র্কককে ধন্যবাদ জানিয়েছেন।
দিল্লি থেকে সকাল ৭-১০ মিনিটে ৯১৮২১ বিমানটি যাত্রা শুরু করবে এবং তা সিমলা পৌঁছবে সকাল ৮-২০ মিনিটে। ফিরতি পথে সিমলা থেকে ৯১৮২২ বিমানটি ৮-৫০ মিনিটে যাত্রা শুরু করে তা দিল্লিতে পৌঁছবে সকাল ১০টায়। সূচনা পর্বে এই রুটে সব মিলিয়ে বিমানের ভাড়া ধার্য হয়েছে ২,১৪১ টাকা।
PG/AB/DM
(Visitor Counter : 60
প্রধানমন্ত্রীরদপ্তর
ভারতীয় জনৌষধি পরিযোজনার সুফলভোগীদের সঙ্গে প্রধানমন্ত্রীর মত বিনিময়
নয়াদিল্লী, ০৭ মার্চ, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে প্রধানমন্ত্রী ভারতীয় জনৌষধি পরিযোজনার সুফলভোগী এবং জনৌষধি কেন্দ্রগুলির দোকান মালিকদের সঙ্গে মত বিনিময় করেন।
প্রধানমন্ত্রী বলেন, করোনা ভাইরাসের বিপদ মোকাবিলায় কেন্দ্র ও রাজ্য সরকারগুলি প্রয়োজনীয় যাবতীয় পদক্ষেপ করছে। ভারতে যথেষ্ট সংখ্যাক বিশেষজ্ঞ চিকিৎসক ও চিকিৎসাকর্মী রয়েছেন। সাধারণ মানুষও এই ভাইরাসের ব্যাপারে যথেষ্ট সচেতন। করোনা ভাইরাসের ছড়িয়ে পড়া রুখতে সতর্ক নাগরিকদের গুরুত্বপূর্ণ ভূমিকা রয়েছে।
বার বার হাত ধোয়ার প্রয়োজনীয়তার ওপর গুরুত্ব দিয়ে প্রধানমন্ত্রী বলেন, অন্য ব্যক্তিদের মধ্যে যাতে এই ভাইরাস ছড়িয়ে না পড়ে, তারজন্য হাঁচি বা কাশির সময় মুখ ও নাক ঢেকে রাখা উচিত।
প্রধানমন্ত্রী বলেন, ‘করোনা ভাইরাসে সংক্রমিত হওয়ার প্রমাণ মিলেছে এমন সমস্ত ব্যক্তিকে প্রয়োজনীয় নজরদারির আওতায় রাখা হচ্ছে। যদি কোনো ব্যক্তির সন্দেহ হয় যে তিনি সংক্রমিত কোনো ব্যক্তির সংস্পর্শে এসেছেন, তাহলে ভীত না হয়ে অবিলম্বে তাঁর স্বাস্হ্য পরীক্ষার জন্য নিকটবর্তী হাসপাতালে যাওয়া প্রয়োজন। পরিবারের বাকি সদস্যদেরও এই ভাইরাসে সংক্রমিত হওয়ার ঝুঁকি থাকায় তাদেরও উচিত প্রয়োজনীয় স্বাস্হ্য পরীক্ষা করা।’
শ্রী মোদী করোনা ভাইরাসের প্রার্দুভাব জনিত গুজবে কান না দেওয়ার এবং চিকিৎসকদের পরামর্শ মেনে চলার কথা বলেন। তিনি বলেন, ‘সমগ্র বিশ্ব পরস্পরকে শুভেচ্ছার জন্য নমস্তে বলা অভ্যাস করছে। কোনো কারণে আমরা যদি এই অভ্যাস ত্যাগ করে ফেলেছি, তাহলে এটাই উপযুক্ত সময়, দুই হাত একত্রিত করে পুনরায় নমস্তে বলা অভ্যাস করা।’
CG/BD/NS
(Visitor Counter : 59
কেন্দ্রীয়মন্ত্রিসভা
রোটাঙ পাশের নীচে কৌশলগত সুরঙ্গ প্রাক্তন প্রধানমন্ত্রী অটল বিহারী বাজপেয়ীর নামাঙ্কিত করার অনুমোদন মন্ত্রিসভার
নয়াদিল্লি, ২৪ ডিসেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা প্রাক্তন প্রধানমন্ত্রী অটল বিহারী বাজপেয়ীর অবদানকে সম্মান জানাতে রোটাঙ পাশের নীচে কৌশলগত সুরঙ্গের নাম চলতি বছরের ২৫ ডিসেম্বর থেকে তাঁর নামে নামকরণ করার সিদ্ধান্ত নিয়েছে। প্রসঙ্গত উল্লেখ্য, ২৫ ডিসেম্বর প্রয়াত প্রধানমন্ত্রী অটল বিহারী বাজপেয়ীর জন্মদিনও বটে। তিনি দেশের প্রধানমন্ত্রী থাকাকালীন, ২০০০ সালের ৩রা জুন রোটাঙ পাশের নীচে এই কৌশলগত সুরঙ্গ নির্মাণের সিদ্ধান্ত নিয়েছিলেন। ২০০২ সালে ২৬ মে এই সড়ক নির্মাণের জন্য সুরঙ্গের দক্ষিণ প্রান্তে ভিত্তিপ্রস্তর স্হাপন করা হয়।
৩ হাজার মিটার উচ্চতায় অবস্হিত ৮.৮ কিলোমিটার দীর্ঘ পৃথিবীর মধ্যে বৃহত্তম সুরঙ্গ হল এটি। এই সুরঙ্গ নির্মাণ হলে লে এবং মানালির মধ্যে দূরত্ব ৪৬ কিমোমিটার কমে যাবে এবং কোটি কোটি টাকা পরিবহন খরচ সাশ্রয় হবে। সিঙ্গেল টিউব বাই-লেন বিশিষ্ট ১০.৫ মিটার চওড়া এই সুরঙ্গের ভিতর অগ্নি-নির্বাপক ব্যবস্হাও রয়েছে।
বর্ডার রোডস অর্গানাইজেশন ভূতাত্ত্বিক, ভূখন্ডগত এবং আবহাওয়াগত প্রতিকূলতা অতিক্রম করে নিরলসভাবে কাজ চালিয়ে গেছে। এমনকি ৫৮৭ মিটার সেরি নালা ফল্ট জোনেও বিআরও প্রতিকূলতাকে অতিক্রম করে কাজ চালিয়েছে। ২০১৭ সালে ১৫ অক্টোবর এই সুরঙ্গের উভয় প্রান্তের মুখই খুলে দেওয়া হয়।
এই সুরঙ্গ নির্মাণের কাজ প্রায় শেষের দিকে। হিমাচলপ্রদেশ ও লাদাখের সীমান্তবর্তী প্রত্যন্ত অঞ্চল শীতের মরশুমে প্রায় ৬ মাস ধরে দেশের অন্যান্য জায়গার সঙ্গে যোগাযোগ বিচ্ছিন্ন হয়ে যায়। এই সুরঙ্গ চালু হলে সব মরশুমেই ওইসব অঞ্চলের সঙ্গে যোগাযোগ বজায় থাকবে।
CG/ SS/NS
(Visitor Counter : 109
প্রধানমন্ত্রীরদপ্তর
ডঃ শ্যামাপ্রসাদ মুখোপাধ্যায়ের জন্মজয়ন্তীতে প্রধানমন্ত্রীর শ্রদ্ধার্ঘ্য
নয়াদিল্লী, ৬ জুলাই, ২০২০
প্রধানমন্ত্রী শ্রী নরেন্দ্র মোদী ডঃ শ্যামাপ্রসাদ মুখোপাধ্যায়ের জন্মজয়ন্তীতে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন “ডঃ শ্যামাপ্রসাদ মুখোপাধ্যায়ের জন্মজয়ন্তীতে তাঁকে প্রণাম জানাই। তিনি একজন একনিষ্ঠ দেশপ্রেমিক ছিলেন। ভারতের উন্নয়নে অনুকরণীয় অবদান রেখে গেছেন। ভারতের ঐক্যকে আরও এগিয়ে নিয়ে যাওয়ার জন্য তিনি সাহসী পদক্ষেপ নিয়েছিলেন। তাঁর চিন্তাভাবনা, আদর্শ সমগ্র দেশজুড়ে লক্ষ লক্ষ মানুষকে শক্তি যোগায়।”
(CG/SS/NS
স্বরাষ্ট্র মন্ত্রক
আফগানিস্তানের বর্তমান পরিস্থিতি বিবেচনা করে সে দেশের ইচ্ছুক নাগরিকরা শুধুমাত্র ই-ভিসা নিয়েই ভারতে আসতে পারবেন
নতুনদিল্লি, ২৫শে আগস্ট, ২০২১
আফগানিস্তানের বর্তমান নিরাপত্তা পরিস্থিতি বিবেচনা করে বৈদ্যুতিন আপতকালীন এক্স বিবিধ ভিসা প্রক্রিয়া শুরু করা হয়েছে। এখন থেকে কোন আফগান নাগরিক ভারতে আসতে চাইলে তাঁকে ই-ভিসা নিতে হবে।
কোন কোন আফগান নাগরিকের পাসপোর্ট হারিয়ে যাবার খবর পাওয়ার পর সিদ্ধান্ত নেওয়া হয়েছে, ভারতে বসবাসরত আফগানরা ছাড়া ,যাঁদের ভারতের ভিসা ছিল, তাঁদের ভিসা বাতিল করা হল। আগ্রহী আফগান নাগরিকরা ভারতে আসতে চাইলে www.indianvisaonline.gov.in এর মাধ্যমে ই-ভিসার জন্য আবেদন করতে পারেন।
CG/CB/
(
প্রধানমন্ত্রীরদপ্তর
জনসুরক্ষা প্রকল্পগুলি সাধারণ মানুষকে কার্যকরী সামাজিক নিরাপত্তার আওতায় নিয়ে এসেছে : প্রধানমন্ত্রী
নয়াদিল্লি, ৯ মে, ২০২৩
প্রধানমন্ত্রী জনসুরক্ষা প্রকল্পগুলি ৮ বছর পূর্তিতে প্রধানমন্ত্রী শ্রী নরেন্দ্র মোদী সব সুবিধাভোগীদের শুভেচ্ছা জানিয়েছেন।
অর্থমন্ত্রকের এক ট্যুইটের প্রত্যুত্তরে প্রধানমন্ত্রী ট্যুইট করে বলেছেন;
“৮ বছর আগে শুরু হওয়া #JanSuraksha প্রকল্পগুলি কোটি কোটি ভারতবাসীকে শক্তিশালী সহায়তা প্রদান করে আসছে। এগুলি সাধারণ মানুষের ক্ষেত্রে কার্যকরী সামাজিক নিরাপত্তা প্রদান করছে। সমস্ত সুবিধাভোগীদের আমি আন্তরিক শুভেচ্ছা জানাই।”
PG/AB/NS
(